དགེ་ཕྱོགས་བོད་ཀྱི་བཅད་མའི་སྙན་ངག་དུས་རིང་མོ་ཞིག་ལ་དར་ཁྱབ་ཆེན་པོ་བྱུང་རྒྱུ་རེད།མ་འོངས་པའི་དུས་ཤིག་ལ་རིག་གནས་ཤེས་བྱའི་ཁྱབ་ཁུངས་ཇེ་ཞན་དུ་འགྲོ་བར་གདོན་མི་ཟའོ།།དེ་བས་ན་རྒྱུན་ཤེས་དང་ཐ་སྙད་ཕྱོགས་ནས་ཀྱང་མི་རྣམས་ཀྱིས་ཤེས་ཚན་ཇེ་ཆུང་དུ་འགྲོ་བ་རེད།སྙན་ངག་བཅད་མ་ལྟ་བུའི་སྟེང་ནས་ཆོས་ལུགས་ཀྱི་ཐ་སྙད་དང་གོ་དཀའ་བའི་ཐ་སྙད་སོགས་ཀློག་མཁན་དང་འབྲི་མཁན་ཡོད་མ་རེད།མེད་པ་འདྲ་བོ་ཆགས་སོང་ན།བཅད་མའི་རྩོམ་ལུགས་ཉམས་འགྲོ་བ་རེད།རྒྱུ་མཚན་དེའི་ཕྱིར་ན་ཆགས་བརྗོད་རྩོམ་ལུས་འབྲི་བ་དང་སྤེལ་དགོས་པ་རེད།དེ་བཟང་ཕྱོགས་ནས་བསམ་བློ་བཏང་པ་ཡིན།སྐྱོན་ཕྱོགས་ནས་བཤད་ན་གྲྭ་བ་དེ་དག་གི་འདུལ་ཁྲིམས་དང་མི་མཐུན་པ་འབྱུང་གི་ཡོད།བུད་མེད་དེ་དག་གྲྭ་བའི་དོར་བྱ་རེད།དོར་བྱ་ཟེར་ན་འཚོ་བའི་ཁྲོད་ནས་དོར་དགོས་པ་རེད།གནད་འདི་ང་ཚོས་སེམས་ཀྱི་གཏིང་ལ་འཇོག་དགོས་པ་རེད།འགར་སྲས་མོ་ལགས།ལོ་ངོ་འདི་དག་གི་རིང་ལ་ཁྱེད་ལ་སྙན་ངག་མང་ཙམ་བྲིས་མྱོང་།སྙན་དག་དེ་དག་ལ་ཉེས་པ་མེད་མོད།ང་ལ་ཉེས་པ་ཡོད་པས་དགོངས་དག་ཞུའོ།།མཐར་སངས་རྒྱས་ཀྱི་བསྟན་པར་ཞུགས་པའི་དགེ་འདུན་པ་དེ་དག་གཙོས་བརྩེ་དུང་གླེང་མྱོང་བའི་བུད་མེད་དེ་དག་ལ་དགོངས་དག་ཞུས་པ་ཡིན།